Алматыдан 212 шақырым жерде тағы да жер сілкінді
"Алматыдан 212 шақырым жерде тағы да жер сілкінді" | "https://abai.kz/post/179024"
TITLE: Алматыдан 212 шақырым жерде тағы да жер сілкінді
URL: https://abai.kz/post/179024
META: "Алматыдан 212 шақырым жерде тағы да жер сілкінді" | "https://abai.kz/post/179024"
DATE: 24.01.2024
AUTHOR(s): Abai.kz
TOTAL WORDS: 117
TEXT: Алматыда бүгін түнімен афтершоктар үзілген жоқ. Түнгі екіден бері төртеу болды. Дәл қазір сейсмикалық стансалар желісі тағы екі жер сілкінісін тіркеді. Бұл жолғы дүмпу таңғы сағат 08:39 кезінде болды. Тербеліс ошағы Алматы қаласынан оңтүстік-шығысқа қарай 212 шақырым жерде, Қырғызстан аумағында. Зілзаланың энергетикалық санаты — 10.3. MPV магнитудасы — 4.4. Тереңдігі — 10 шақырым. Алматыда сезілген жоқ. Афтершок он-он бес минутта тағы қайталанды. Астана уақытымен таңғы 08:54 шамасында. Дүмпудің ошағы Алматы қаласынан оңтүстік-шығысқа қарай 268 шақырым жерде, Қытай аумағында. Зілзаланың энергетикалық санаты — 11.4. MPV магнитудасы — 5.1. Тереңдігі — 5 шақырым. Алматыда сезілген жоқ. Жалпы соңғы төрт жер сілкінісін де қазақстандықтар сезбеді. Мұның алдында таңғы 05:50 және 07:35 кезінде екі зілзала болған еді. фото: ашық дереккөзден Abai.kz
